Jos minulle olisi lapsena kerrottu, mitä teen nyt,
tuskin olisin uskonut.
Suoraan sanottuna joskus en edes usko sitä.
Leluala on täynnä ihmisiä,
jotka pitävät yhä kiinni sisäisestä lapsestaan.
Monet luopuvat ihmetyksen tunteesta,
leluihmiset eivät.
Muistan luomani tarinat.
Rakensin tuntikausia omaa versiotani Marvel Universestä.
Marvel Comics on luonut kokonaisen maailman -
ja on hyvä tekemään hahmoistaan inhimillisiä.
Siinä piilee viehätys.
Sarjakuvien kerronta vaikutti täysin tapaamme tehdä leluja.
Nyt saa kolmiulotteisessa muodossa -
hahmon sarjakuvan sivuilta käsiinsä.
Sitä voi liikuttaa ja taivutella.
Se voi roikkua, heilua ja tehdä kaikenlaista,
mitä lukija mietti sivuja lukiessaan.
Toimintahahmon voimaa ja merkitystä käyttäjälle -
ei voi aliarvioida.
Lapselle se voi olla portti vaihtoehtoisiin mielikuvitusmaailmoihin.
Se on hienointa näissä hahmoissa.
Kun lelun laittaa lapsen käteen,
tämä voi luoda omia tarinoitaan, ja se on mahtavaa.
PAKKAUKSETON
Santa Clarita, Kalifornia
Kerron tarinoita kuvaamalla leluja.
Leluvalokuvaaja
Se on harrastus ja intohimo.
Kuvaan nykyään Marvelin leluja,
koska luin varttuessani Marvelin sarjakuvia.
Pidin Iron Manistä ja luin niitä lapsena.
Kun luon tarinoita näillä leluilla,
pääsen takaisin lapsuuteeni.
Kun varttuessani luin näitä sarjakuvia,
en tiennyt leluvalokuvauksesta.
Päädyin hääkuvaajaksi. Kuvasin satoja häitä.
Mutta en ammentanut luovuuttani.
Veljenpoikani Johnny sanoi: "Mitch-setä, kun tulet käymään,
tuo kamerasi. Vien sinut kuvaamaan leluja."
Menin sinne ja ajattelin kokeilla sitä.
Heti ensimmäisestä kuvasta tajusin, että siitä voisi tehdä uran.
Vaihdoin hirviömorsiamen kuvaukset Godzillaan.
Olen tyytyväinen.
Haluan näyttää hahmot yllättävällä tavalla.
Squirrel Girlin supervoima on hallita oravia.
Hänellä on iso, tuuhea häntä.
Tiesin, että hahmolla on monia mahdollisuuksia.
Hän on aiemmin taistellut Thanosta vastaan.
Ajattelin, että jos luon kuvan, jossa hän taistelee -
isompaa roistoa vastaan ja varsinkin voittaa,
se saattaisi yllättää.
Luon kaksi läiskähdystä.
Sen tekeminen dynaamisessa vesiläiskytysympäristössä -
luo paljon kiehtovamman kuvan.
Käytän mielikuvitusta samalla tapaa -
kuin lapsi käyttää omaansa.
Sitä luo tarinoita, joihin on niin uppoutunut,
että elää hetken siinä maailmassa.
Elän siellä ja kuvaan sitä kamerallani.
Incredible Hulk kohtaa Spider-Manin.
Vuosien varrella Marvel on luonut todella paljon leluja.
Captain America taistelee oikeuden puolesta ympäri maailmaa.
Thor käyttää viikinkivoimia pahaa vastaan.
He luovat hahmot ja antavat tarinan.
Sitten eri leluyhtiöt lisäävät oman ainutlaatuisen tyylinsä.
80-luvulla Mattel sai idean kumppanuudesta Marvelin kanssa -
luoda toimintahahmoja. Se oli haaste.
Kovien oheistuotteiden johtaja
"Tehdään sarjakuvalehti, jossa kaikki päähahmot,
kuuluisimmat hahmot, kokevat valtavan seikkailun yhdessä -
taistellen yhtä roistoa vastaan."
Marvel sanoi tekevänsä Secret Warsin.
Siispä lehdet Spider-Man, X-Men, Fantastic Four ja Avengers -
käsittelivät jättimäistä kaikenkattavaa tarinaa.
Se oli menestys. Lapset pitivät siitä.
Marvelin superroistot tulevat.
Secret Wars.
Voivatko Marvelin supersankarit pysäyttää heidät?
Superroisto- ja supersankarihahmot myydään erikseen.
Se oli jännittävää, koska ensi kertaa -
lapset näkivät niiden hahmojen olevan kosketuksissa toisiinsa.
Miten pysäytämme heidät, Captain America?
Se on salaisuutemme, Spider-Man.
Lelunäkökulmasta toinen todella fiksu asia oli -
antaa suosituimmalle hahmolle aivan uusi asu.
Secret Warsin kannessa -
nähtiin Spider-Man mustavalkoisessa asussa.
Asusta tuli tärkeä osa Spider-Manin historiaa.
Lopulta mustasta asusta tuli hahmo nimeltä Venom,
joka irrottautui omaksi sarjakseen -
ja on tullut erittäin suosituksi.
Se oli alku Marvelin ja lelujen tarinalle.
Mutta 90-luvulla sarjakuva-ala oli aallonpohjassa.
Marvel oli siihen aikaan suuri toimija.
Lelusuunnittelija
Lyhyesti sanottuna he joutuivat konkurssiin.
Marvelin fuusioehdotus Toy Bizille
Toy Biz osti Marvelin -
ja alkoi tehdä leluja Marvelille.
Toy Bizillä oli todella mahtava vastuu -
herättää hahmot henkiin.
Niitä ei ollut tehty lelumuotoon tavalla, joka olisi mahdollista,
kuten niitä kuvattiin sarjakuvissa.
80- ja 90-luvulla olin töissä Toy Bizissä -
ja piirsin satoja Marvelin toimintahahmoja.
Piirsin ainakin 200-300 hahmoa.
Lelusuunnittelija
Kaikkine versioineen niitä oli satoja lisää.
En tiennyt Marvel Universen olevan niin suuri.
Hahmoja oli kuin Raamatussa.
Lapsena unelmoin taiteilijan työstä.
Äiti vitsaili, että synnyin lyijykynä kädessäni,
koska paperinpalan löytäessäni en tehnyt muuta kuin piirsin.
En villeimmissä unelmissanikaan -
ajatellut ansaitsevani elantoni piirtämällä Toy Bizin palveluksessa.
Vitsailimme olevamme ammattilapsia.
Olimme taiteilijakapinallisia ja sarjakuvanörttejä.
Lelusuunnittelija
Äiti ei lukenut minulle iltasatuja. Minulla oli aina sarjakuvia.
Hän piti Norjan mytologiasta ja kertoi minulle tarinoita Thorista.
Toy Biz oli minulle kuin yliopisto.
Se oli kuin uusi kasvuprosessi,
jonka alatasolla olimme.
Aloin lapsena tehdä leluja.
Näin hahmojen eri versioita sarjakuvalehdissäni -
ja leikkasin ne irti.
Leikin siten tekemilläni paperinukeilla.
Vuosia myöhemmin collegen huoneessani -
vuolin kuumeisesti Milliputia,
joka on vuotoja estävää sidosainetta,
ja loin käsiä ja päitä eri hahmoille,
joista ei ollut tehty vielä leluja.
Toin niitä ensimmäiseen haastatteluuni yhtiössä nimeltä Toy Biz.
Tuotepäällikkö
Haastattelija katsoi tuomiani tavaroita.
Hän kysyi, teinkö ne. Vastasin kyllä ja sain paikan.
Marvel oli alkamassa julkaista -
mielettömän suosittua sisältöä, jota se oli tehnyt 25 vuotta.
Siihen aikaan toimintahahmot olivat samaa kokoa ja mittakaavaa.
Siitä niissä ei ole kyse.
Tuotekehitysjohtaja
Sarjakuvissa hahmot ovat muita pidempiä ja suurempia.
JoAnn sanoi: "Tehdään jotain Spider-Man-keräilijälle."
Päätimme tehdä hahmot oikeassa mittakaavassa ja muodossa.
Ne olivat eripituisia ja eri kehotyyppiä,
mikä vastasi paremmin hahmoja.
Suunnittelimme hahmoihin -
mielenkiintoisia mekanismeja ja liikettä,
mikä ei ollut aiemmin tärkeää.
Tuotantoprosessin kehittyessä -
saimme eri kohtia liikkumaan.
Hahmo pystyi jopa joogaan.
JUMALATAR
SOTURI II
SPIRAALI
Edistyimme muissa raajoissa, kuten sormissa.
Nyt Spider-Man voi käydä kimppuun.
Se oli valtava menestys.
JoAnn katsoi minua,
ja päätimme tehdä saman koko Marvelille.
Marvel Legends -nimi oli hänen ideansa.
Se oli aivan uutta. Koko hahmosarja,
joka näytti tulleen suoraan sarjakuvalehdestä.
Kun hahmot herätettiin henkiin, sai uppoutua siihen,
mitä toimintahahmon piti tehdä ja miten hahmo tekisi sen.
Nämä ovat alkuperäisiä tuotepiirustuksia.
Tämä antaa kuvanveistäjälle käsityksen siitä,
miltä toimintahahmo näyttää.
Tuotepiirustus alkaa etsimällä Marvel Universe -käsikirjasta -
tietty hahmo,
josta on pyydetty tekninen piirustus.
Marvel Universe on tavallaan joka hahmon käsikirja.
Siinä on hämmästyttävän paljon taustatarinaa ja yksityiskohtia.
Tämä on Iron Man.
Iron Manin asussa on todella tarkat ominaisuudet -
käyttötarkoituksesta riippuen.
Joka hahmolla on todella merkittävä ulkonäkö,
jota pitää noudattaa tuotepiirustuksissa.
Aloitetaan luonnoksesta.
Marvel käyttää tiettyä siluettia,
tiettyä suhdetta hartioissa ja jalkojen asennossa.
Lihaksia liioitellaan aina. Paljon.
Se on yksi tärkeistä asioista.
Marvel-toimintahahmolla ei ole pienet hauikset.
Kun saan tehtyä kaiken tämän,
siirryn sivukuvaan ja tasaan kaiken.
Yritän pitää sen ojennuksessa.
Tasaan kypärän yksityiskohdan.
Tämän luonnoksen jälkeen -
teen lopullisen piirroksen -
siistein viivoin ohuella spriiliukoisella tussilla.
Ja kuten näette,
näiden yksityiskohtien täytyy olla samalla tasolla.
Kaikki on siis täysin samanlaista laidasta laitaan.
Lopputuloksena on kolmiulotteinen näkymä, joka on tehty litteäksi.
Katsoimme tiettyjä sarjakuvia.
Sanoin: "Tuo näyttää täysin toimintahahmoltamme."
Lelut alkoivat vaikuttaa sarjakuviin, ja kun se tapahtui,
toimimme parhaalla teholla.
Hasbro otti ohjat Toy Biziltä vuonna 2007.
Hasbro - Maailman pääkonttori
Monia Toy Bizissä keksimiämme asioita...
Brändin oheistuotteiden ja tuotekehityksen johtaja
...on kohdeltu erittäin kunnioittavasti ja viety uusiin korkeuksiin.
Olen ollut Hasbrolla 18 vuotta.
Aloitin suoraan collegesta ja olen pysynyt täällä.
-Huomenta. -Huomenta, Dwight.
Sarjakuvien lukeminen varttuessa auttoi sytyttämään kipinän,
jota hyödynnän nykyään.
Minulla oli rankkaa seiska- ja kasiluokan jälkeen.
Suunnittelupäällikkö
Silloin aloin piirtää paljon.
Kävin kaverini kanssa kaupassa.
Näimme X-men -sarjakuvia. Ne räjäyttivät tajuntani.
Kyse oli siitä, että X-men taisteli yhdessä -
heitä jokaista suurempaa ja vahvempaa vastaan -
ja että voittaminen vaati uhrauksia.
Myrkky syöksyi suonissani, enkä voinut antaa asian olla.
Hasbrolla on monia kaltaisiani kummajaisia, ja se tekee siitä hauskaa.
Vitsailen antaneeni tuhansia dollareita -
rahaani Hasbrolle ennen kuin aloin työskennellä täällä,
koska intohimonani on aina ollut alan keräilypuoli.
Aloitin Marvelin keräilykorteilla.
Näillä ansaitsen elantoni vielä nykyäänkin.
Brändikehitys- ja markkinointipäällikkö
Kotona on suljettuja laatikoita pahan päivän varalle.
Saatan tarvita lisää.
Vaimoni sietää monet laatikot. Hän sanoi:
"Tajuatko, että iltaisin hampaita pestessäsi -
vaellat siihen huoneeseen, katselet hetken ympärillesi -
ja tulet ulos?"
Sanoin: "En ole ajatellut asiaa, mutta niin kai."
Kuvat ovat kolmosluokan näyttelystäni.
"X-po's X-Men X-hibit."
Aloitin joka sanan X:llä.
Keräilytavarat ilahduttavat minua.
Nyt työstän Marvel Legendsiä.
Työstän pakkausten kuvia.
Suunnittelen kamoja, joita haluan kokoelmaani.
Oletko perfektionisti?
Lasketaan oikeaa käsivartta vähän ja nostetaan vasenta.
Voiko päätä kääntää vähän, jotta hän katsoo kättään?
Voimmeko nostaa Thingin oikeaa kättä?
Onko tämä taipuisa?
Mikään ei riitä. Teen aina ehdotuksia.
Haastan itseni yrittämään vähitellen tekemään asioista -
yhä parempia, kunnes täytyy lopettaa.
Yksi Toy Bizin suurimmista perinnöistä on Marvel Legendsin luominen.
Kun Hasbro alkoi tehdä Marvel Legendsiä,
alussa oli hankalaa.
Emme olleet tehneet 15-senttistä realistista tuotesarjaa.
Yritimme tehdä samaa kuin Toy Biz, mutta joillakin eroilla,
eikä se toiminut.
Vuonna 2012 päätimme aloittaa uudestaan vaikuttavasti.
Rakensimme uusia malleja -
aivan alusta antaaksemme niille uuden aikakauden.
Kasvot olivat paremmat ja luonnollisemmat.
Paremmat asennot takasivat paremmat leikit.
Julkaisimme ensi kertaa ajoneuvoja 15 sentin mittakaavassa.
Ghost Rider moottoripyörineen tai Professor X leijuntatuoleineen.
Fanit rakastavat sellaista.
Joskus hyvä idea ilmestyy tyhjästä.
Kun niin tapahtuu, täytyy keskeyttää kaikki,
hakea lelu ja tavarat ja toteuttaa idea.
Tämä on leijuntatuoli.
Se tarvitsee narut, jotta se näyttäisi leijuvan.
Nämä hahmot ovat mutantteja X-Menistä.
Professor X:llä on telepatiakyky.
Hän voi vaikuttaa ihmisten ajatuksiin ja käytökseen mieleen tunkemalla.
Dazzler voi muuttaa ääniaaltoja.
Hänen rullaluistimensa kiehtoivat minua.
Storm on hurja hahmo. Hän voi hallita säätä.
Yksi Psylocken voimista on telekineesi.
Hän voi luoda aseita psyykkisestä energiasta.
Käytän kaukolaukaisinta, jotta voin ottaa kuvat -
ja tehdä tehosteita samaan aikaan.
Haluan kuvasta sumuisen, joten käytän tätä suihketta.
Se on Atmosphere Aerosolia, sumua purkissa.
Tähän tulee kaksi tehostetta.
Yksi on hiekka, jota nostattaa -
leijuntatuolin turbulenssi.
Jos saamme tarinan ja erikoistehosteita,
leijuntatuolin nostattamaa hiekkaa ja rojua -
sekä taustalle suihkeella luomamme sumun,
kuva kiehtoo katsojaa.
Juuri nyt poistan paineilmasäiliön,
käteni osan ja tuon punaisen pillin.
Mielestäni hyvä leluvalokuva -
tarkoittaa, että valokuvan tekniset puolet ovat kohdallaan,
eli valotus, väri ja kaikki sellainen.
Sommittelun täytyy olla mahtava,
ja kuvassa pitää olla joko visuaalisia tai erikoistehosteita.
Yritän yhdistää kaikki ne asiat,
koska kuvasta tulee dynaamisempi ja kiehtovampi,
Useat eri yhteisöt rakentavat lavasteita,
asettelevat toimintahahmot ja lisäävät tehosteita.
On jännittävää nähdä ihmisten kiinnostuvan tuotteesta,
jota on työstänyt sille tasolle, ja haastavan ja laajentavan hahmoja.
Funkon kaltaiset yhtiöt ovat tehneet sitä paljon,
ja se on toiminut hyvin.
Funkon tapa tehdä leluja liittyy enemmän popkulttuuriin -
kuin mekaniikkaan Hasbron tapaan.
He leikkivät hahmojemme luonteen hassummalla puolella.
He haluavat katsoa hahmon sisään.
Jos on tapa herättää hahmo henkiin -
uudella ja yllättävällä tavalla, se on heidän vahvuutensa.
Olen ollut täällä alusta asti,
kun alkuperäinen omistaja perusti yhtiön autotalliinsa.
Luova johtaja
Hän löi kättä päälle Big Boy -ravintoloiden omistajan kanssa -
ja teki Big Boy -vieteripäänuken.
Siitä kaikki sai alkunsa.
Toiminta Marvelin kanssa alkoi helposti. Se oli unelma minulle,
koska olen lukenut Marvelin sarjakuvia pienestä pitäen.
Hulk ja Spider-Man olivat suosikkejani.
Koska olin taiteilija, se johtui lempipiirtäjistäni -
Jack Kirbystä ja Stephen Ditkosta.
Se sai minut ahmimaan sivuja -
ja etsimään yksityiskohtia ja taitotasoa.
Nuoruuteni ikonien kohtaaminen voi pelottaa hieman.
Täytyy tehdä niille oikeutta.
Mutta se oli hauskaa.
Loin kaikki ensimmäisen sarjan vieteripäänuket.
Joitakin vanhoja klassisia hahmoja.
Asennot eivät olleet tärkeitä.
Ne olivat vanhan koulukunnan nukkeja, joita yhdisti suuri pää.
Se oli valtava menestys, joka jatkuu.
Olemme luoneet satoja Marvelin hahmoja joka vuosi siitä lähtien.
Kun on luonut joka Thorin ja Spider-Manin viisi tai kuusi kertaa,
haluaa jotain muuta Marvelin kanssa.
Pehmolelut olivat menestys.
Ne olivat söpöjä nappisilmiä pikkuruisine nenineen.
Haasteeni oli tehdä pehmoleluista vinyyliversiot.
Yhtä suuri pää ja keho, suuret silmät...
Luova johtaja
...sarjakuvamainen, vetoava, yksinkertaistettu muoto.
Ei suuta, silmät matalalla ja kaukana toisistaan.
Kutsun sitä söpöyden tieteeksi.
-Minulla on näytettävää... -Hienoa.
...jos sopii.
Kuvanveistäjä
Klassinen Thor.
Jalat voisi tehdä vähän suuremmiksi.
-Selvä. -Ja...
Ne ovat aika pienet.
Zoomaa torsoon.
Täydellistä.
Pienentäisin hieman rintakehän lihaksia.
Pienennä niitä hieman.
Pehmennä sitä. Pysytään Pop-maailmassa eikä niin yksityiskohtaisena.
Suurentaisin myös käsiä.
Tee nyrkistä suurempi, jotta siihen tulee Pop-tunne.
-Tuntuu oikealta. -Niin.
-Tuon kokoinen, ja tämä myös. -Niin.
Hienoa työtä hiuksissa.
Venomized -sarja...
Marvel Universessä on niin monia tarinoita,
että joka hahmosta tuntuu olevan venom-versio.
Se ei saa näyttää siltä,
että hahmon päälle on heitetty Venom.
Miten säilytämme hahmon olemuksen, kun se saa venom-käsittelyn?
Mikä tekee Grootista erilaisen, kun Venom on vallannut sen?
Halusin Grootin tuntuvan siltä, että Venom peittää sen.
Saan sen tuntumaan... Näitä reunoja -
korotan vähän.
Teen Grootiin pienen kasviloisen.
Jokainen työstämämme hahmo on erilainen.
Jokaisella on erilainen persoonallisuus. Voin tehdä tätä -
tuntikausia huomaamatta ajan kulkua.
Meitä ohjaa fanien tahto,
mistä he pitävät ja ovat intohimoisia.
On fanifoorumeita ja Funko Fan Festejä. Se ei ole koskaan muuttunut.
Olen työstänyt tuhansia Popeja -
ja innostun yhä, kun näen uuden Popin esittelyn.
On hämmästyttävän palkitsevaa nähdä idean muuttuvan leluksi kuukausissa.
Joka leluyhtiöllä, Funkolla, Hasbrolla, on eri tapa -
työstää brändejään.
Funko on eittämättä yksi parhaista pikkuesineyhtiöistä -
lelualalla.
Hasbro ottaa Marvelin brändin uskomattoman vakavasti.
Tuotteen ja tuotekehityksen parissa -
tunnen itseni nuoreksi.
Tunnen olevani sama lapsi,
joka halusi X-Men-leluja, kun niitä ei ollut.
Miten saamme nykyisestä työstämme parasta mahdollista?
Ympärillämme näkyy työarkistomme.
Katsomme seinältä, mitä olemme tehneet ennen -
ja mistä voimme tehdä aivan uuden hahmon -
lisäämällä uusia osia. Se on tosi kivaa.
Otamme hahmoja, katsomme, sopivatko ja toimivatko ne,
ja teemme kolmiulotteista palapeliä -
näillä toimintahahmoilla uusien rakentamiseksi.
Tänään työstämme Cyborg Spider-Maniä.
Hän edustaa 90-lukua.
Marvel Publishing on tehnyt hulluja juttuja,
ja 90-luvun jutut ovat mahtavimpia.
Sarjakuvissa hänet hakataan, häntä hoidetaan -
ja hän saa kyberneettisen kipsin käsivarren parantamiseksi -
ja kyberneettisen silmän viimeiseen taisteluun.
Löydämme mahtavia kuvia hänen eri versioistaan -
sarjakuvista, joissa hän esiintyi.
Kun meillä on kuvat ja tyyli on valittu,
suunnittelutiimi ottaa ohjat.
Piirrämme sen, miltä hahmo näyttää,
ja annamme sen veisto-osastolle.
Kuvanveistäjät tekevät 2D-kuvista kolmiulotteisia,
ja voimme alkaa säätää tätä.
Jos sitä vertaa lähteeseen, silmät ovat vähän korkealla.
Spider-Manillä on suuret silmät,
ja nämä ovat liian korkealla päässä, joten se pitää korjata.
Voimme alkaa korjata muotoa ja kokoa.
Voimme vetää sen alas halutulle tasolle.
Ne ovat hienovaraisia asioita, mutta pitää muistaa,
että nämä päät ovat -
USA:n sentin kokoisia. Pikkuasioilla on siis merkitystä.
Sitten yleensä luonnostelen värit.
Se näyttää, mihin haluan värit.
Voi vain täyttää muodot värillä.
Tämä on kivaa. Kuin Bob Ross pikku pensselin kanssa.
Lähteen mukaan Spider-Man -
on yhä pääosin punainen ja sininen siisteine teknojuttuineen.
Kun nämä ovat valmiit, toimimme pienoismalliosaston kanssa.
Siellä tapaatte Lauran.
Kun saan Dwightilta viestikapulan,
on vuoroni kehittää mahtava värisuunnitelma.
Yritän korostaa veistettyjä kohtia maalilla.
Pienoismallitaiteilija
Pidän ajatuksesta, että työni tuo nämä hahmot lukijan maailmaan,
jotta hän saa osansa niistä.
Pidän aina tarkkojen yksityiskohtien tekemisestä.
Sitten keskityn.
Silloin tunnen olevani parhaimmillani.
Kun aloitin, en voinut edes juoda kahvia,
tai luulin niin,
koska käteni tärisivät hermostuksesta.
Vuosien varrella olen palannut kahteen kuppiin päivässä.
Kun olen valmis, on mahtavaa palata Dwightin luo.
-Hei. Miten menee? -Hyvin. Mitä tänään on?
Cyborg Spider-Man.
Cyborg Spider-Man
Näyttää upealta.
Pidimmekö klassiset värit vai päivitimmekö sinisen?
-Pysyin klassisissa. -Hyvä.
-Niin. -Se toimii.
-Mahtavaa. -Milloin olet valmis?
Päivän päätteeksi.
-Erinomaista. Hyvä. -Hyvä.
Nämä pikku muovihahmot ovat ylittäneet lelut.
Ne ovat enemmän.
Kun työstää jotain, joka koskettaa niin monia ihmisiä -
monin eri tavoin ja monilla eri tasoilla,
se on voimakasta.
Tänään menen New Yorkin lelumessuille.
New Yorkin lelumessut ovat alan suurimmat messut Pohjois-Amerikassa.
Monet leluyhtiöt esittelevät tuotteitaan siellä.
Myös monien kauppojen ostajat menevät sinne ostamaan uusimmat lelut.
Lelumessuilla käyminen on tärkeää minulle.
Ensimmäisenä valokuvaajana osallistuminen on tärkeää minulle.
Heillä ei ollut aiemmin ollut leluvalokuvanäyttelyä messuillaan.
Mitchelin vaimo
Siitä tulee kivaa. Olen innoissani.
Siinä on paljon kuvia.
Ajattelitko koskaan leluvalokuvauksen vievän sinut New Yorkiin?
En. Luulin hänen leikkivän leluilla takapihallamme.
Halusin aina New Yorkin lelumessuille.
On tajunnanräjäyttävää, että leikkaan nauhan,
koska se on lelumessujen virallinen alku.
Sen aloittaminen on tärkeää minulle.
Lelumessut ovat joka vuosi.
Siellä leluvalmistajat esittelevät uudet tuotteensa.
Menemme innoissamme katsomaan -
hienoja uusia julkaistavia leluja.
Voi tuntea sähköisyyden ja innostuksen.
Sitä juuri haluaa.
Haluaa nähdä, mitä seuraavaksi tulee. Sen taikatempun.
"Miten he tekivät tuon?" "Mitä hahmoja he esittelevät?"
"Uskomatonta, että tekivät tuon hahmon."
Lelumessut ovat upeat.
Pääsemme New Yorkiin kerran vuodessa.
Kaikki suuret fanimediat tulevat Hasbron osastolle,
ja saamme tehdä suuren esityksen -
ja näyttää heille kaiken, mitä teemme tulevalle vuodelle.
Joka vuosi pitää kehittää uusia asioita -
ja tehdä aivan uusi sarja, löytää taas syy ihmisille innostua,
ja se on erittäin tyydyttävää.
Kaikki haluavat nähdä uudet paljastukset ensimmäisenä,
ja sen innostuksen ja fanituksen jakaminen -
ei ole koskaan tylsää.
On antoisaa herättää nämä hahmot henkiin -
ja nähdä ne hyllyllä.
LELUMESSUT NEW YORK
Hymyile vähän.
Mahtavaa. No niin.
LELUVALOKUVAUS
Näyttelyssäni on noin 70 kuvaa.
Hulk kevyemmässä hetkessä.
Kiva kuva.
Hän irvistää yhä, mutta on rauhallinen sisimmässään.
-Tässä on Thor. -Tämä on hauska.
Ennen Thorin vasaraa oli kiusallinen käsisahakausi.
Löysin leluvalokuvauksen myöhään elämässä.
Minulla on juuri nyt niin paljon luovaa energiaa,
että haluan nähdä, mihin tämä johtaa.
Kuka on valmis lelumessuille?
Yritystä!
Nämä ovat 117. vuosittaiset New Yorkin lelumessut.
Meitä on siunattu tänään.
Jos katsotte taaksenne, näette Mitchel Wu Galleryn,
jossa on mahtavinta leluvalokuvausta, jota koskaan näette.
Tämä on Mitchel Wu.
Käykää katsomassa tuo mahtava valokuvagalleria.
-Kolme. Kaksi. Yksi. -Kolme. Kaksi. Yksi.
Hauskaa lelumessua kaikille!
Lelumessut ovat hyvin tärkeät Funkolle.
Monet sarjoistamme, myös Popit, julkaistiin lelumessuilla.
On vaikea selittää iloa, kun omistaa jotain, josta pitää niin paljon,
kuten Marvel-hahmojen venom-versiot,
saa omistaa sen, ohjata sitä -
ja luoda mahtavien hahmojen uuden vision.
Panokset ovat korkeat.
Tiimimme yrittää aina parantaa tasoamme -
ja tehdä jotain edellisvuotista suurempaa ja parempaa.
Kun saa olla täällä, luoda näitä seuraavalle sukupolvelle,
annamme heille polttoainetta luoda tarinoita -
ja omia nostalgisia muistojaan jossain vaiheessa.
Siihen osallistuminen on voimakasta.
Emme aikoinaan tienneet, minne asiat päätyisivät tänä päivänä.
Se on innostavaa.
Nähdä niin monta fania, jotka hyväksyivät visiosi -
ja pitivät siitä, mitä ajatuksissasi pyöri.
On itsessään kunnia olla osa sitä valtavaa pyörää.
Tuo näyttää hienolta.
Nämä molemmat onnistuivat.
On valtava vastuu johtaa leluvalmistusta,
mutta myös uskomattoman palkitsevaa.
Sitä ei tajua, millaisen vaikutuksen tekee ihmisten elämään.
Jos kaikki keikat ja lelumessut katoaisivat huomenna,
eikä olisi paikkaa jakaa kuvia,
kuvaisin silti leluja.
Kyse on sen tekemisestä, josta tulee onnelliseksi.
Juuri nyt kuvien luominen leluilla tekee minut onnelliseksi.
Lelukeräilijät ovat sydämessään lapsia.
Osa viehätyksestä on paluu lapsuuteen.
Leikkiminen on yksi tärkeimmistä asioista, joita voimme tehdä.
Leikki on pohjana opetuksille -
lapsuudesta aikuisten pelleilyyn ja vitsailuun asti.
Luomme tapahtumia, jotka opettavat kasvamaan.
Sarjakuvat inspiroivat -
ja kertovat, keitä hahmot ovat ja mitä he tekevät.
Kun lapset sitten leikkivät fyysisillä leluilla,
he luovat omat tarinansa.
Kun leikkii leluilla, kuvittelee itsensä yhdeksi hahmoista.
Leikkiminen kehittää mielikuvitusta.
Se muuttaa tavan katsoa asioita.
Kun katsoo supersankarin tekevän jotain, johon ei itse pysty oikeassa elämässä,
se saa aivot menemään eri paikkoihin.
Jos olisin lapsena nähnyt tekeväni tätä nyt, olisin hämmästynyt,
että aikuinen voi tehdä tätä.
Olisin ollut kateellinen lapsilleni,
koska he saavat leikkiä niin monilla toimintahahmoilla.
Tuon niitä kotiin ja jätän ne pöydälle.
Lapset luovat omat tarinansa, ja voi katsoa heitä hetken -
leikkimässä luomillasi toimintahahmoilla -
ja nähdä tarinankerronnan käynnissä heidän mielessään.
He eivät noudata käsikirjoitusta.
He sekoittavat ja yhdistelevät asioita,
pitävät hauskaa, ovat luovia ja käyttävät mielikuvitustaan.
Näissä pikku muovihahmoissa on paljon voimaa.
Tekstitys: Jari Vikström